Antrenorul nationalei de fotbal a Germaniei, Joachim Loew, l-a chemat in cantonamentul nemtilor pe baschetbalistul Denis Wucherer, pentru a-i invata pe elevii sai cum sa se apere fara sa faulteze.
"Am fost impresionati de calitatile defensive ale jucatorilor de baschet. L-am adus pe Denis Wucherer, pentru a ne imbunatati jocul defensiv. Nu incercam sa reinventam fotbalul, dar cred ca sunt prea multe faulturi in fotbalul german. Tinta noastra este sa fim capabili sa ne oprim adversarii fara a ii faulta constant", a spus Joachim Loew.
Nemtii, considerati favoriti la castigarea campionatului European, au inceput deja sa se antreneze prin aceasta metoda.
Campionatul European din Austria si Elvetia va avea loc in perioada 7-29 iunie. Nationala Germaniei va face parte din Grupa B, alaturi de Austria, Croatia si Polonia.